tartuNLP/wikipedia-smugri-20251201 huggingface dataset:
Mecanhelasin piiri

Mecanhelasin piiri () on Mosambikin Niassan maakunnan lounaisosassa sijaitseva sijaitseva aluehallinnon toisen tason piiri. Mecanhelasin piirin naapureina ovat pohjoisessa Mandimban ja idässä Cuamban piirit. Etelässä piiri rajautuu Zambezian maakunnan Molumbon piiriin ja lännessä Malawin valtioon. 
Piirin väestöennuste oli 341 587 as. (2023) ja pinta-ala on 6 406 neliökilometriä. Piirin hallintokeskus on noin 23 000 asukkaan Insacan kaupunki, joka sijaitsee Chilwajärven itärannalla. Se sai pikkukaupungin aseman (vila) vuonna 1987, ja vuonna 2022 edelleen kaupunkikunnan aseman (município). Insaca on linnuntietä 220 kilometriä ja maanteitse 390 kilometriä aluekeskus Lichingasta eteläkaakkoon. Linnuntietä noin 22 kilometriä Insacasta pohjoiseen kulkee Cuamban kaupungista Malawiin johtavan Nacalan liikennekäytävän rautatie.
Lukutaidottomuus oli piirissä vuosien 2019–2023 tilaston mukaan erittäin korkea: 51,5 prosenttia (maakunnan keskiarvo 50,7 %).
Väestön pääelinkeinoja ovat maatalous ja kalastus. Tärkeimpiä tuotteita ovat maissi, maniokki, pavut, riisi ja kala.
Egebjerg

Egebjerg voi tarkoittaa seuraavia:
Ellinge Lyng

Ellinge Lyng on taajama Odsherredin kunnassa Tanskassa. Taajamassa oli 331 asukasta vuoden 2025 alussa.
Friday Foster

Friday Foster on vuonna 1975 ensi-iltansa saanut yhdysvaltalainen blaxploitaatio-alalajia edustava toimintaelokuva, jonka on ohjannut Arthur Marks. Sen pääosissa ovat Pam Grier, Yaphet Kotto, Godfrey Cambridge, Thalmus Rasulala, Eartha Kitt ja Jim Backus. Elokuva jäi Grierin viimeiseksi American International Picturesin tuottamaksi elokuvaksi.
Elokuva perustuu vuosina 1970–1974 ilmestyneeseen samannimiseen strippisarjakuvaan, jonka käsikirjoitti James Lawrence ja jonka alkuperäisenä kuvittajana toimi Jordi Longarón. Myöhemmin sarjakuvan kuvittajana jatkoi Dick Giordano. Sarjakuva julkaistiin suosionsa huipulla 81–100 sanomalehdessä, ja se oli aikanaan ainoa valtakunnallisesti levitetty sanomalehtisarjakuva, jonka päähenkilönä oli afroamerikkalainen nainen.
"Friday Foster" sai ensi-iltansa Yhdysvalloissa 25. joulukuuta 1975.
Juoni.
Lehtivalokuvaaja Friday Foster (Pam Grier) lähetetään lentokentälle valokuvaamaan Yhdysvaltain rikkainta afroamerikkalaista miestä, Blake Tarria (Thalmus Rasulala). Paikan päällä hän todistaa ja tallentaa valokuviin Tarrin salamurhayrityksen. Todisteet hallussaan Fosterista itsestään tulee salamurhaajien kohde. Hän ryhtyy selvittämään tapahtumien taustoja yhdessä yksityisetsivä Colt Hawkinsin (Yaphet Kotto) kanssa.
Tuotanto.
Arthur Marks ja Don Gottlieb ostivat sarjakuvan elokuva- ja televisio-oikeudet kesällä 1973. Käsikirjoittaja Orville Hampton sai elokuvan käsikirjoituksen valmiiksi kevääseen 1975 mennessä. Kuvaukset alkoivat elokuun puolivälissä samana vuonna, ja ne toteutettiin Los Angelesissa ja Washington D.C.:ssä.
Billy Conn

William David Conn (8. lokakuuta 1917 Pittsburgh, Pennsylvania, Yhdysvallat – 29. syyskuuta 1942) oli yhdysvaltalainen raskaan ja raskaan keskisarjan nyrkkeilijä, jonka ammattilaisura ajoittui 1930-luvulle aina 40-luvun lopulle. Hän kilpaili aluksi urallaan välisarjassa ja keskisarjassa sekä myöhemmin raskaassa keskisarjassa, jossa hän nousi maailmanmestariksi kesällä 1939. Hän otteli keväällä 1941 raskaan sarjan maailmanmestaruudesta Joe Louisia vastaan kokeakseen tappion. Toisen kerran hän otteli Louisin kanssa ja tulos jälleen tappio. Juuri ennen ensimmäistä Louis-ottelua hän otti voiton Gunnar Bärlundista.
Irlantilaistaustainen Billy Conn aloitti ammattilaisnyrkkeilyuransa heinäkuussa 1934 kevyen sarjan nyrkkeilijänä. Hän nousi pian kuitenkin välisarjaan ja keskisarjaan ja lopulta raskaaseen keskisarjaan. Hän nousi sarjan maailmanmestariksi heinäkuussa 1939 voitettuaan Melio Bettinan. Hän piti sarjan mestaruuden voitoilla uusintaottelussa Bettinaa ja kaksi kertaa Gus Lesnevichiä vastaan.
Vuoden 1940 aikana Conn otteli raskaansarjan otteluita vastustajinaan aikansa huippunimiä, kuten Bob Pastor, Lee Savold, Gunnar Bärlund ja Buddy Knox. Toukokuussa 1941 Conn luopui kevyen raskaansarjan maailmanmestaruudestaan ​​haastaakseen raskaansarjan maailmanmestarin Joe Louisin. Conn hävisi ottelun tyrmäyksellä 13. erässä. Vuonna 1942 niin hänet kuin Louiskin kutsuttiin armeijaan.
Conn liittyi sotaan ja oli poissa kehästä vuoteen 1946 asti. Nyrkkeilyura jatkui sodan jälkeen niin, että kesäkuussa 1946 hän otteli uudelleen raskaansarjan loppuottelussa Louisia vastaan. Louis tyrmäsi Connin 8. erässä.
Billy Conn päätti nyrkkeilyuransa vuoden 1948 lopulla.
Kyle Hamilton

Kyle Hamilton (s. 16. maaliskuuta 2001 Heraklion, Kreikka) on yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Hamilton edustaa NFL-joukkue Baltimore Ravensia. Ennen NFL-uraansa hän edusti Notre Damen yliopiston joukkuetta. Ravens varasi hänet ensimmäisellä kierroksella 14. varausvuorolla . Kesäkuussa 2022 Hamilton teki Ravensin kanssa nelivuotisen ja yhteensä 16,255 miljoonan dollarin arvoisen tulokassopimuksen. Sopimus sisälsi 9,002 miljoonan dollarin arvoisen allekirjoituspalkkion. Elokuussa 2025 Hamilton teki Ravensin kanssa nelivuotisen ja yhteensä 100,4 miljoonan dollarin arvoisen jatkosopimuksen. Sopimuksen arvosta 82 miljoonan dollarin arvoinen osuus on taattua rahaa. Hamilton on valittu kaksi kertaa Pro Bowl-tähdistöotteluun, kerran ensimmäiseen All–Pro-tähdistöjoukkueeseen ja kerran toiseen All–Pro]]-tähdistöjoukkueeseen. Hamilton on pelannut 48 NFL:n runkosarjan ottelua. Näissä otteluissa hänellä om yhteensä 250 taklausta, viisi syötönkatkoa, yksi syötönkatkon palautuksella tehty touchdown, 27 puolustettua heittoa, neljä aiheutettua rähmäystä, yksi rähmäyksen palautus, seitsemän pelinrakentajan säkitystä ja 15 iskua pelinrakentajaan. Hamilton on pelannut viisi NFL:n pudotuspelien ottelua. Näissä otteluissa hänellä on yhteensä 35 taklausta, yksi aiheutettu rähmäys, yksi rähmäyksen palautus ja yksi isku pelinrakentajaan. Uran tilastot päivitetty kauden 2024 jälkeen.
Laila (norjalainen elokuva)

Laila on norjalainen mustavalkoinen mykkäelokuva vuodelta 1929. Se kertoo norjalaisesta tytöstä, joka varttuu saamelaisessa perheessä. Elokuvan käsikirjoitti ja ohjasi George Schnéevoigt, ja se perustuu Jens Andreas Friisin kirjaan "Fra Finmarken". "Laila" sai katsojia myös ulkomailla, ja sitä pidetään menestyneimpänä norjalaisena mykkäelokuvana.
Juoni.
Lindin kauppiasperhe on matkalla kirkkoon kastamaan tytärtään, kun heidän kimppuunsa hyökkää susilauma. Perheen paetessa tytär putoaa lumihankeen, mistä hänet viime hetkellä pelastaa saamelainen Jåmpa (Tryggve Larssen). Hän vie lapsen päällikkönsä Aslak Laagjen luokse, joka alkaa kasvattaa tätä omanaan ja antaa hänelle nimen Laila. Myöhemmin Laagjen kasvattipoika Mellet (Henry Gleditsch) ihastuu Lailaan. Tämä on kuitenkin tavannut Anders Lindin (Harald Schwenzen) ja kiinnostunut hänestä, tietämättä että kyseessä on hänen oma serkkunsa. Andersin jättäessä tulematta sovittuun tapaamiseen isänsä vakavan sairastumisen vuoksi Laila luulee tämän pettäneen hänet ja menee kihloihin Melletin kanssa. Jåmpan onnistuu välittää tieto kihlauksesta Andersille, joka saapuu kirkolle ennen häitä. Lopussa Laila lankeaa Andersin käsivarsille.
Laila (täsmennyssivu)

Laila voi tarkoittaa seuraavia:
Mona Mårtenson

Monica ”Mona” Ingeborg Elisabeth Mårtenson (4. toukokuuta 1902 Tukholma – 8. heinäkuuta 1956) oli ruotsalainen näyttelijä. Hän opiskeli Dramatenin oppilaskoulussa 1920-luvulla yhtä aikaa Greta Garbon kanssa, ja Mauritz Stiller värväsi molemmat elokuvaansa "Gösta Berlingin taru" (1924). Tämän jälkeen Mårtenson alkoi saada merkittäviä mykkäelokuvarooleja ja myös kutsun koe-esiintymisiin Hollywoodiin, mutta palasi sieltä kotiin tyhjin käsin. Mårtenson alkoi näytellä norjalaisissa elokuvissa, joista suurin menestys oli vuoden 1929 "Laila". Sen myötä Mårtenson yritti jälleen kansainvälistä läpimurtoa, mutta äänielokuva tuotti hänelle vaikeuksia ja loppu-uransa hän keskittyi teatterin tekemiseen.
Arttu Välilä

Arttu Olavi Välilä (s. 7. marraskuuta 2006 Rauma) on suomalainen jääkiekkopuolustaja, joka edustaa SM-liigajoukkue Rauman Lukkoa.
Ura.
Seuraura.
Välilä on Rauman Lukon kasvatti. Kaudella 2021–2022 hän oli seuran U16-joukkueen tehokkain puolustaja tehoilla 4+34=38. Välilä valittiin U16 SM-sarjan toiseen tähdistökentälliseen. Kaudella 2022–2023 hän voitti U18 SM-hopeaa. Kaudella 2023–2024 Välilä oli tehoilla 7+33=40 Lukon U18-joukkueen paras syöttäjä ja toiseksi paras pistemies Petr Věchetin jälkeen. Hän jakoi koko U18 SM-sarjan puolustajien syöttöpörssin voiton Jukurien Aaro Parviaisen kanssa sekä sijoittui puolustajien pistepörssissä kolmanneksi. Välilä jakoi myös tehoilla 4+10=14 koko sarjan pudotuspelien syöttöpörssin voiton HIFK:n Lauri Sinivuoren kanssa ja sijoittui pistepörssissä toiseksi edellään vain Jokereiden Veeti Räsänen. Hänet palkittiin U18 SM-sarjan parhaana puolustajana Pekka Marjamäki -palkinnolla ja valittiin ensimmäiseen tähdistökentälliseen.
Kaudella 2024–2025 Välilä oli Lukon U20-joukkueen neljänneksi paras pistemies tehtyään 39 runkosarjaottelussa tehot 12+30=42, joilla hän voitti koko U20 SM-sarjan puolustajien piste-, maali- ja syöttöpörssin. Välilä palkittiin sarjan parhaana puolustajana Reijo Ruotsalainen -palkinnolla ja valittiin ensimmäiseen tähdistökentälliseen.
Kesällä 2025 Välilä nousi Lukon SM-liigarinkiin. Hän teki miesten pääsarjadebyyttinsä Mestarien liigan kolmannella kierroksella 5. syyskuuta 2025 vieraissa saksalaista Eisbären Berliniä vastaan. Välilä merkittiin Lukon kakkospuolustajapariin Éric Gélinas'n viereen. Hän sai ottelussa jääaikaa 15.23 minuuttia ja hänelle merkittiin teholukema +2, kun Lukko voitti ottelun lukemin 2–6. SM-liigadebyyttinsä Välilä teki kauden 2025–2026 avauskierroksella 10. syyskuuta 2025 Tapparaa vastaan. Hänet merkittiin Lukon kakkospuolustajapariin Gélinas'n viereen. Välilä sai ottelussa jääaikaa 16.17 minuuttia. Matti Peltonen valitsi hänet ottelun Alumnien tähtien kolmostähdeksi. Lokakuussa 2025 Välilä solmi Lukon kanssa kolmivuotisen jatkosopimuksen. Hän teki ensimmäisen miesten pääsarjamaalinsa Mestarien liigassa 7. lokakuuta 2025 sveitsiläistä EV Zugia vastaan.
Maajoukkueura.
Välilä pelasi alle 18-vuotiaiden Hlinka Gretzky Cupissa vuonna 2023. Hän pelasi myös World U-17 Hockey Challengessa vuonna 2022, jolloin Välilä voitti pronssia. Yhteensä Välilä on pelannut kahdeksan nuorten ja 26 poikien maaottelua.
Muuta.
Välilä valmistui merkonomiksi WinNovasta keväällä 2025.
Henry Gleditsch

Henry Gleditsch (9. marraskuuta 1902 Kristiania – 7. lokakuuta 1942 Trondheim) oli norjalainen näyttelijä ja teatteriohjaaja. Hän johti Søilen Teateria 1934–1935 ja Trøndelagin teatteria 1937–1942. Natsimiehityksen aikana Gleditsch järjesti mielenosoituksia miehittäjiä vastaan, ja hänet teloitettiin 7. lokakuuta 1942.
Bahaman senaatti

Bahaman senaatti () on Bahaman kaksikamarisen parlamentin ylähuone. Senaatissa on 16 jäsentä, jotka nimittää kenraalikuvernööri yhteistyössä pääministerin ja oppositiojohtajan kanssa. Bahamassa on vaalitavan vuoksi kaksipuoluejärjestelmä, jossa hallitsevat puolueet ovat Edistyksellinen liberaalipuolue (Progressive Liberal Party, PLP) ja Vapaa kansallinen liike (Free National Movement, FNM). Ne sijoittuvat molemmat poliittisesti varsin keskelle. FNM:n kannattajat ovat pääasiassa eurooppalaistaustaisia ja PLP:n kannattajat afrikkalaistaustaisia.
Vaalitapa.
Senaatin jäsenet nimittää viisivuotisille kausille kenraalikuvernööri konsultoituaan pääministeriä ja oppositiojohtajaa. Senaattorien on oltava vähintään 30-vuotiaita.
Mandimban piiri

Mandimban piiri () on Mosambikin Niassan maakunnan länsiosassa sijaitseva aluehallinnon toisen tason piiri. Mandimban piirin naapureina ovat pohjoisessa Ngaúman ja Majunen, idässä Mauan ja Metarican, kaakossa Cuamban ja etelässä Mecanhelasin piirit. Lännessä on Malawin valtakunnan raja. 
Piirin väestöennuste oli 271 771 as. (2023) ja pinta-ala on 4 385 neliökilometriä. Piirin hallintokeskus on Mandimban kaupunki. Se on rajakaupunki, josta matkaa Malawin valtakunnanrajalle on noin neljä kilometriä. Aluekeskus Lichinga sijaitsee piirikeskuksesta linnuntietä noin 126 kilometriä ja maanteitse 150 kilometriä pohjoisluoteeseen.
Lukutaidottomuus oli piirissä vuosien 2019–2023 tilaston mukaan erittäin korkea: 63,3 prosenttia (maakunnan keskiarvo 50,7 %).
Väestön pääelinkeinoja ovat maatalous ja kalastus. Tärkeimpiä tuotteita ovat maissi, pavut, tupakka, puuvilla ja kala.
Myksooma

Myksooma on yleisin hyvänlaatuinen sydämen kasvain. Sen osuus hyvänlaatuisista sydänkasvaimista on 50–80 %.
Myksooman tavallisin esiintymispaikka on sydämen vasen eteinen. Oireina voi esiintyä verenkiertohäiriöitä sekä monenlaisia yleisoireita, kuten kuumetta, lihaskipua, lihasheikkoutta, nivelvaivoja ja väsymystä. Jos kasvaimen pinnalle muodostuu verihyytymä, sen irtautuminen voi johtaa aivoverenkiertohäiriöön tai tukokseen alaraajassa. Myksoomaa esiintyy kaiken ikäisillä. Se on yleisempi naisilla kuin miehillä. Myksooma kasvaa vähitellen ja on potentiaalisesti henkeä uhkaava, joten se poistetaan leikkauksella.
Joissain tapauksissa myksoomien muodostuminen liittyy Carneyn kompleksiin.
Uuraisten kunnanvaltuusto

Uuraisten kunnanvaltuusto on Keski-Suomen maakunnassa sijaitsevan Uuraisten kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 21 paikkaa. Valtuustokaudella 2025–2029 paikoista yksitoista on keskustan hallussa, sosiaalidemokraateilla sekä perussuomalaisilla neljä, kristillisdemokraateilla sekä kokoomuksella kummallakin yksi.
Kunnanvaltuuston puheenjohtajana toimii Matleena Kivelä (sd.). Ensimmäinen varapuheenjohtaja on Marko Nieminen (kesk.) ja toinen Tanja Tiainen (ps.).
Koostumus vaaleittain.
Aina 2000-luvun loppuun kannatetuin puolue Uuraisilla kuntavaaleissa oli ollut keskusta ja toiseksi kannatetuin sosiaalidemokraatit. Vuoden 2012 kunnallisvaaleissa perussuomalaiset saivat 32,5 prosenttia kunnan äänistä ja täten nousi valtuuston suurimmaksi puolueeksi. Seuraavissa vaaleissa 2017 keskustan kannatus nousi entiselle tasolle, jonka myötä se palasi suurimmaksi puolueeksi. Vuoden 2017 vaaleista lähtien perussuomalaiset ovat olleet toiseksi kannatetuin puolue Uuraisilla, tosin vuoden 2025 kuntavaaleissa vain täpärästi: sosiaalidemokraattien kannatus oli 18,1 prosenttia ja perussuomalaisten 18,4 prosenttia.
Valtuutetut.
Kausi 2025–2029.
Uuraisten kunnanvaltuustoon valittiin vuoden 2025 kuntavaaleissa seuraavat jäsenet kaudelle 2025–2029:
Ambonin malaiji

Ambonin malaiji (omakielinen nimi: "Bahasa Malayu Ambon") on Molukeihin kuuluvalla Ambonin saarella puhuttava malaijiin perustuva kreolikieli. Sillä on arviolta 200 000 äidinkielistä puhujaa. Käytännössä kaikki puhujat ovat kaksikielisiä ja osaavat myös indonesiaa. Puhujien keskuudessa indonesian katsotaan olevan parempi ja korkea-arvoisempi kieli.
Malaijin kieltä on puhuttu Ambonin saarella ainakin tuhat vuotta, mutta tarkkaa tietoa siitä, milloin kieli saapui saarelle ei ole, koska kirjallisia lähteitä ei tunneta. Joka tapauksessa malaijia käytettiin kaupan kielenä Ambonilla ja sen lähiympäristössä eurooppalaisten saavuttua saarelle 1500-luvun alussa. Ambonin malaijin on ehdotettu olevan Papuan malaijin superstraatti.
Kuten malaijissakin myös Ambonin malajissa on rekisterejä sen mukaan, kuinka muodollinen puhetilanne on. Ambonin malaijin katsotaan olevan elinvoimainen ja se jaetaan kolmeen päämurteeseen.
Kieltä kirjoitetaan latinalaisin aakkosin. Uusi testamentti käännettiin Ambonin malaijiksi ensimmäisen kerran vuonna 1877. 
Ambonin malaijin perussanajärjestys on SVO.
Fonologia.
Vokaalit.
Lähde:
Konsonantit.
Lähde:
4863 Yasutani

4863 Yasutani (1987 VH1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Asteroidi on nimetty tähtitieteen valokuvaajan Keiki Yasutanin (1958-) kunniaksi.
4864 Nimoy

4864 Nimoy (1988 RA5) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Nimetty Leonard Nimoyn (1931–2015) mukaan.
20019 Yukiotanaka

20019 Yukiotanaka (1991 VN) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Lounais-Papua

Lounais-Papua on Indonesian provinssi Länsi-Uusi-Guinean alueella. Sen pääkaupunki on Sorong, väkiluku 613 180 (2023) ja pinta-ala 39 167 neliökilometriä.
Sorongin kaupungin lisäksi provinssiin kuuluvat Sorongin, Etelä-Sorongin, Maybratin, Tambrauwin ja Raja Ampatin hallintoalueet ("kabupaten") . Provinssilla on valtavasti luonnonvaroja. Sorongin auleella on lupaavia öljy- ja kaasuvaroja. Tambrauwin ja eteläisen Maybratin alueilla on arvokkaita mineraaleja. Näitä ovat kulta, nikkeli, rautahiekka ja kupari. Etelä-Sorongilla on myös hiili- ja rautahiekkaesiintymiä. Kaivostoiminnan lisäksi matkailu on merkittävä tulonlähde. Esimerkiksi Raja Ampat on kuuluisa sukelluskohde.
Provinssi muodostettiin vuonna 2023 erottamalla sen Länsi-Papuan provinssista.
Etelä-Papua

Etelä-Papua on Indonesian provinssi Länsi-Uusi-Guinean alueella. Sen pääkaupunki on Salor, väkiluku 533 910 (2023) ja pinta-ala 131 493 neliökilometriä.
Provinssi sijaitsee Maoke-vuorten eteläpuolella, ja sen alueella virtaavat Digul-, Pulau-, Brazza-, Baliem-, Lorentz-, Momats-, Cemara- ja Mapi-joet. Maasto on alavaa ja suoperäistä.
Provinssiin kuuluvat Merauken, Boven Digoelin, Mappin ja Asmatin hallintoalueet ("kabupaten"). Pääkaupunki sijaitsee Merauken hallintoalueella.
Provinssi muodostettiin vuonna 2022 erottamalla se Papuan provinssista.
James Younghusband

James Joseph Placer Younghusband (s. 4. syyskuuta 1986 Ashford, Englanti, Yhdistynyt kuningaskunta) on englantilais-filippiiniläinen jalkapalloilija, joka oli pelipaikaltaan hyökkääjä.
Younghusband edusti englantilaisseura Chelsean junioreita mutta ei noussut edustusjoukkueeseen. Hän pelasi Englannin alemmilla sarjatasoilla AFC Wimbledonissa, Staines Townissa, Wokingissa ja Farnborough'ssa. Vuonna 2020 päättyneen pelaajauransa loppupuolella hän pelasi lähes vuosikymmenen ajan Filippiineillä.
Younghusband pelasi Filippiinien A-maajoukkueessa 98 maaottelua ja teki niissä 12 maalia vuosina 2006–2019. Filippiinit selviytyi ensi kertaa Aasian-mestaruuskilpailujen lopputurnaukseen vuonna 2019, ja Younghusband päätti maajoukkueuransa tuossa turnauksessa, jossa hän tuli vaihdosta kentälle Filippiinien viimeisessä alkulohko-ottelussa Kirgisiaa vastaan.
Myös James Younghusbandin veli Phil Younghusband pelasi pitkään Filippiinien A-maajoukkueessa.
Matteo II Visconti

Matteo II Visconti (noin 1319 – syyskuu 1355) oli Lodin, Piacenzan, Parman ja Monzan hallitsija 1354–1355. Hän oli Stefano Viscontin ja Valentina Dorian vanhin poika. 
Setänsä Luchino Viscontin epäluulon vuoksi Matteo joutui lähtemään Milanosta yhdessä veljiensä Bernabòn ja Galeazzon kanssa. Veljekset palasivat Milanoon Luchino Viscontin kuoltua vuonna 1349. Toisen setänsä Giovanni Viscontin kuoltua vuonna 1354 veljekset Bernabò, Galeazzo ja Matteo Visconti nousivat hallitsemaan Milanoa. Kullekin heistä annettiin tietyt alueet. Matteolle osoitettiin hallittaviksi Lodi, Piacenza, Parma, Borgo San Donnino ja Monza. Tammikuussa 1355, kun keisari Kaarle IV kruunattiin Italian kuninkaaksi Milanossa, veljekset nimitettiin keisarillisiksi vikaareiksi eli sijaishallitsijoiksi. Bologna nousi kapinaan Giovanni Visconti da Oleggion johdolla huhtikuussa 1355, eikä Matteo puuttunut asiaan vaan jätti veljensä Bernabòn taistelemaan yksin kapinallisia vastaan. Matteo kuoli yllättäen saman vuoden syyskuussa, mahdollisesti veljiensä myrkyttämänä.
Habib Diarra

Mouhamadou Habib Diarra (s. 3. tammikuuta 2004 Guédiawaye, Senegal) on senegalilainen jalkapalloilija, pelipaikaltaan keskikentän keskustan pelaaja. Hän edustaa Englannin Valioliigassa pelavaa Sunderlandia ja kuuluu myös Senegalin jalkapallomaajoukkueeseen.
Diarra pelasi RC Strasbourgin juniorijoukkueissa. Ensimmäisen ottelunsa seuran edustusjoukkueessa hän pelasi tultuaan viime hetkillä vaihdosta kentälle Ligue 1:n ottelussa Saint-Étienneä vastaan lokakuussa 2021. Hän pelasi kauden aikana kaikkiaan neljä Ranskan pääsarjaottelua, joista yhden avauskokoonpanossa. Kaudella 2022–2023 hän pelasi 29 Ligue 1:n ottelua, joista avauskokoonpanossa 18 ottelua. Hän teki kolme maalia ja antoi kolme maalisyöttöä. Hän pelasi kausilla 2021–2023 lisäksi seitsemän ottelua Strasbourgin kakkosjoukkueessa Ranskan viidennellä sarjatasolla. Kaudella 2023–2024 hän pelasi Ligue 1:ssä 31 ottelua, joista avauskokoonpanossa 28. Hän teki kolme maalia ja syötti yhden. Kaudella 2024–2025 hän oli avauskokoonpanossa 27 Ranskan pääsarjaottelussa ja tuli kolme kertaa vaihdosta kentälle. Hän teki neljä maalia ja antoi viisi maalisyöttöä.
Diarra siirtyi Englannin Valioliigan Sunderlandiin 31,5 miljoonan euron siirtosummalla kesällä 2025.
Diarra pelasi Ranskan juniorimaajoukkueissa. Aikuisten tasolla hän on edustanut synnyinmaansa Senegalin maajoukkuetta. Ensimmäisen maaottelunsa hän pelasi Gabonia vastaan maaliskuussa 2024. Ensimmäisen maaottelumaalinsa hän teki Afrikan-mestaruuskilpailujen karsintaottelussa Burkina Fasoa vastaan saman vuoden marraskuussa. Muutamaa päivää myöhemmin hän teki kaksi maalia samojen karsintojen ottelussa Burundia vastaan. Kaikkiaan hän on 4. syyskuuta 2025 mennessä pelannut 11 maaottelua, joista avauskokoonpanossa kahdeksan, ja tehnyt neljä maalia.
Keski-Papua

Keski-Papua on Indonesian provinssi Länsi-Uusi-Guinean alueella. Provinssi muodostettiin vuonna 2022 erottamalla se Papuan provinssista.
Provinssin pääkaupunki on Nabire, pinta-ala 61 073 neliökilometriä ja vuonna 2025 arvioitu väkiluku 1 492 280.
Provinssi ulottuu pohjoisrannikolta Cenderawasihin lahtea pitkin sisämaan ylängöille ja kattaa suurimman osan Sudirmanvuorista, Maoke-vuoristoon kuuluvasta länsiosasta. Näiden vuorten joukossa kohoaa Jaya Peak (4 884 metriä), joka on Lounais-Tyynenmeren korkein vuori ja maailman korkein saarella sijaitseva vuorenhuippu.
Stephan Schröck

Stephan Markus Cabizares Schröck (s. 21. elokuuta 1986 Schweinfurt, Länsi-Saksa) on saksalais-filippiiniläinen jalkapalloilija, joka oli pelipaikaltaan keskikenttäpelaaja.
Schröck aloitti jalkapallon pelaamisen Saksassa DJK Schweinfurtin ja vuodesta 2001 SpVgg Greuther Fürthin junioreissa. Hän pelasi Greuther Fürthin edustusjoukkueessa 2. Bundesliigassa 183 ottelua vuosina 2004–2012 ja teki niissä seitsemän maalia. Pääsarja Bundesliigaan hän nousi vuonna 2012. Hän pelasi kaudella 2012–2013 TSG 1899 Hoffenheimin joukkueessa kymmenen bundesliigaottelua ja seuraavalla kaudella Eintracht Frankfurtin joukkueessa kaksitoista. Jälkimmäisessä hän pelasi kolme Eurooppa-liigan ottelua ja teki maalin alkulohko-ottelussa APOEL Nikosiaa vastaan. Vuonna 2014 Schröck palasi Greuther Fürthiin ja pelasi 2. Bundesliigassa vielä 42 ottelua. Vuonna 2017 hän siirtyi pelaamaan Filippiineille, jossa hän oli ollut lainalla jo edellisenä vuonna. 
Schröck pelasi Saksan alle 18-, alle 19- ja alle 20-vuotiaiden maajoukkueissa ennen siirtymistään edustamaan Filippiinejä. Hän pelasi kolme ottelua alle 19-vuotiaiden EM-kilpailuissa 2005 Saksan yltäessä välieriin. Hän on pelannut Filippiinien A-maajoukkueessa 61 maaottelua vuosina 2011–2023 ja tehnyt niissä kuusi maalia. Filippiinit selviytyi ensi kertaa Aasian-mestaruuskilpailujen lopputurnaukseen vuonna 2019, ja Schröck pelasi tuossa turnauksessa täydet minuutit sekä teki joukkueensa ainoan turnausmaalin viimeisessä alkulohko-ottelussa Kirgisiaa vastaan. Hänen muut maaottelumaalinsa ovat syntyneet heinäkuussa 2011 MM-karsintaottelussa Kuwaitia, maaliskuussa 2013 Kambodžaa, lokakuussa 2013 Pakistania, syyskuussa 2015 MM-karsintaottelussa Uzbekistania ja syyskuussa 2019 MM-karsintaottelussa Guamia vastaan.
Ylänkö-Papua

Ylänkö-Papua ("Papua Pegunungan") on Indonesian provinssi Länsi-Uusi-Guinean alueella. Provinssi muodostettiin vuonna 2022 erottamalla se Papuan provinssista.
Provinssin pääkaupunki on Wamena, pinta-ala 51 213 neliökilometriä ja vuonna 2024 arvioitu väkiluku 1 467 050.
Ylänkö-Papua on Indonesian ainoa kokonaan sisämaassa sijaitseva provinssi. Se kattaa suurimman osan Jayawijayan vuoristosta.
Prizrenin liiga

Prizrenin liiga tai Albanialainen liiga oli vuosina 1878–1881 toiminut kansallismielinen järjestö, joka pyrki puolustamaan albaanien oikeuksia. Sen perustivat 47 islaminuskoista maanomistajaa Abdyl Frashërin johdolla Prizrenissa 1. heinäkuuta vuonna 1878 tarkoituksenaan vaikuttaa Berliinin kongressissa tehtäviin päätöksiin. Uhkana oli, että albaanien asuttamat alueet Osmanien valtakunnassa (Kosovo, Shkodër, Monastir ja Janina) jaettaisiin Montenegron, Serbian ja Kreikan kesken. Se kuitenkin epäonnistui Berliinin kongressille osoittamissaan vetoomuksissa ja yritti myöhemmin aseellisesti estää Montenegroa annektoimasta Albanian pohjoisia alueita. Prizrenin liigan toiminta päättyi huhtikuussa 1881, kun Osmanien valtakunnan armeija murskasi sen.
Semen Padang FC

Semen Padang FC on indonesialainen jalkapalloseura Padangin kaupungista. Se pelaa kaudella 2025–2026 Indonesian korkeimmalla sarjatasolla Liga 1:ssä.
Semen Padang perustettiin 30. marraskuuta 1980. Se on voittanut kerran Indonesian liigamestaruuden ja Indonesian cupin. Seuran kotikenttä on Haji Agus Salim -stadion, ja seurahistorian paras maalintekijä on 19 osumallaan Vendry Mofu.
PSM Makassar

Persatuan Sepakbola Makassar (’Makassarin jalkapalloliitto’), josta käytetään yleensä vain nimeä PSM Makassar, on indonesialainen jalkapalloseura Makassarin kaupungista. Se pelaa kaudella 2025–2026 Indonesian korkeimmalla sarjatasolla Liga 1:ssä.
PSM Makassar perustettiin 2. marraskuuta 1915. Se on voittanut seitsemästi Indonesian liigamestaruuden ja kerran Indonesian cupin. Seuran kotikenttä on Gelora B. J. Habibi -stadion, ja seurahistorian paras maalintekijä on 47 osumallaan jaetulla Ferdinand Sinaga ja Wiljan Pluim.
Persis Solo

Persatuan Sepakbola Indonesia Surakarta, josta käytetään yleensä vain nimeä Persis Solo (tyyliteltynä PERSIS Solo), on indonesialainen jalkapalloseura Surakartan kaupungista. Se pelaa kaudella 2025–2026 Indonesian korkeimmalla sarjatasolla Liga 1:ssä.
Persis Solo perustettiin 8. marraskuuta 1923, ja se on voittanut seitemästi Indonesian liigamestaruuden. Seuran kotikenttä on Manahan-stadion. Seurahistorian paras maalintekijä on 19 osumallaan Moussa Sidibé.
Fly on the Wall

Fly on the Wall voi tarkoittaa ainakin seuraavia:
Musiikki.
 Albumit 
 Kappaleet
Rashan Gary

Rashan Abdoul Gary (s. 3. joulukuuta 1997 Plainfield, New Jersey, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin puolustuksen linjamies. Garry edustaa NFL-joukkue Green Bay Packersia. Ennen NFL-uraansa hän edusti Michiganin yliopiston joukkuetta. Packers varasi hänet ensimmäisellä kierroksella 12. varausvuorolla . Toukokuussa 2025 Gary teki Packersin kanssa nelivuotisen ja yhteensä 15,9 miljoonan dollarin arvoisen tulokassopimuksen. Toukokuussa 2022 Packers käytti viidennen vuoden option Garyn sopimuksesta. Lokakuussa 2024 Gary teki Packersin kanssa nelivuotisen ja yhteensä 107,5 miljoonan dollarin arvoisen jatkosopimuksen. Kaudella 2024 hänet valittiin Pro Bowl-tähdistöotteluun. Gary on pelannut 90 NFL:n runkosarjan ottelua. Näissä otteluissa hänellä on yhteensä 226 taklausta, 39 pelinrakentajan säkitystä, 91 iskua pelinrakentajaan, kuusi aiheutettua rähmäystä, seitsemän rähmäyksen palautusta ja viisi puolustettua heittoa. Gary on pelannut kahdeksan NFL:n pudotuspelien ottelua. Näissä otteluissa hänellä on yhteensä 19 taklausta, 4,5 pelinrakentajan säkitystä ja yhdeksän iskua pelinrakentajaan. Uran tilastot päivitetty kauden 2024 jälkeen.
Abdul Kadir

Abdul Kadir (27. joulukuuta 1948 Denpasar – 4. huhtikuuta 2003) oli indonesialainen jalkapalloilija. Hän oli pelipaikaltaan vasen laitahyökkääjä. Hän on eniten A-maaotteluita pelannut ja eniten A-maaottelumaaleja tehnyt indonesialaisjalkapalloilija.
Kadir pelasi seurauransa pääasiassa kotimaassaan Indonesiassa. Hän voitti Indonesian-mestaruuden PSMS Medanin joukkueessa vuonna 1971 ja Persebaya Surabayan joukkueessa vuonna 1978. 
Kadir pelasi Indonesian A-maajoukkueessa 111 maaottelua vuosina 1967–1979 ja teki niissä 70 maalia.
Sarajevon ortodoksinen katedraali

Sarajevon ortodoksinen katedraali () on Serbian ortodoksisen kirkon rakennus Bosnia ja Hertsegovinan pääkaupunki Sarajevossa. Kirkko rakennettiin Osmanien valtakunnan kaudella ja se on vihitty vuonna 1872.
Historia.
Sarajevon ortodoksinen katedraali rakennettiin 1800-luvulla Sarajevon ja muun Bosnian kuuluessa Osmanien valtakuntaan. Kaupunkikuvaa hallitsivat tuolloin muslimien rakennelmat. Kaupungin ortodokseja palveli niin sanottu vanha ortodoksinen kirkko 1500-luvulta muutama sata metriä nykyisestä katedraalista itään. Sarajevon serbit olivat vaurastuneet ajan kanssa esimerkiksi kauppiaina ja monet alkoivat tukea serbien kouluja ja kirkkoja. Syntyi hanke rakentaa uusi katdraali ja sen rakennustyöt alkoivat vuonna 1863. Rakennushankkeella oli hintaa 36 000 dukaattia, josta suurin osa saatiin lahjoituksina kaupungin serbikauppailta. Lahjoituksiin yhtyi myös osmanisulttaani Abdülaziz, joka antoi hankkeelle 500 dukaattia yhdenveroisuuden korostamiseksi. Toiset 500 dukaattia saatiin Serbian ruhtinas Mihailo Obrenovićilta. Venäjän keisari Aleksanteri III lähetti puolestaan venäläisiä käsityöläisiä, jotka olivat erikoistuneet ikonostaasien valmistukseen.
Rakennushanke suututti Sarajevon konservatiivisia muslimeja, jotka eivät halunneet kristillisen kirkon kohoavan kaupungin ylle. Katedraali oli tarkoitus vihkiä käyttöön vuonna 1871, mutta toukokuussa paikallisen imaami Hadži Lojon johtama 40:n miehen joukko yritti estää tapahtuman. Bosnian osmanikuvernööri määräsi heidät pidätettäväksi. Lopulta kuusi pidätettiin, mutta loput pakenivat. Sarajevon serbit valittivat tapauksesta Venäjän konsulille, ja venäläiset diplomaatit valittivat edellen osmanisulttaanille. Vihkimistä jouduttiin lykkäämään vuodella. Lopulta tilaisuus järjestettiin vuonna 1872. Paikalla oli joukko paitsi joukko korka-arvoisia osmanivirkamiehiä, mutta myös suuri joukko sotilaita ja tykki voimannäyttönä välikohtausten estämiseksi.
Katedraali on nykyisin yksi Bosnia ja Hertsegovinan suojelluista kansallismonumenteista.
6312 Robheinlein

6312 Robheinlein (1990 RH4) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty tieteiskirjailija Robert A. Heinleinin (1907–1988) mukaan.
6313 Tsurutani

6313 Tsurutani (1990 RC8) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
6314 Reigber

6314 Reigber (1990 SQ16) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
6315 Barabash

6315 Barabash (1990 TS) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
6316 Mendez

6316 Mendez (1990 TL6) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
6334 Robleonard

6334 Robleonard (1992 MM) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
6335 Nicolerappaport

6335 Nicolerappaport (1992 NR) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
6332 Vorarlberg

6332 Vorarlberg (1992 FP3) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Nimetty Itävallan provinssin mukaan.
Luchino Visconti (täsmennyssivu)

Luchino Visconti tarkoittaa seuraavia:
Talonpoikaismarssi Helsinkiin 1930

Talonpoikaismarssi Helsinkiin 1930 () on suomalainen vuonna 1930 valmistunut väliteksteillä varustettu mykkä ajankohtaisdokumetti, jonka ohjasi Kalle Kaarna ja jonka tuottajina olivat Filmi O.Y. Kotka ja O.Y. Taide-Filmi A.B. Dokumentti kuvaa Lapuan liikkeen kannattajien 7. heinäkuuta 1930 Helsingissä järjestämää talonpoikaismarssia, johon osallistui 12 000 eri puolilta Suomea saapunutta liikkeen kannattajaa. 18 minuutin pituisessa dokumentissa esitellään Lapuan liikkeen syntysijoja muistomerkkeineen (Santavuori, Nuijamiesten muistomerkki, Lapuan taistelun muistomerkki ja sankaripatsas, Vihtori Kosolan talo Lapualla, Lapuan kunnantalo ja työväentalo, Vaasan lääninhallitus, kaupungintalo ja sankaripatsas sekä Työn Äänen kirjapainotalo Vaasassa) ja liikkeen keskeisiä johtohenkilöitä (Vihtori Herttua, Vihtori Kosola, Iivari Koivisto, Matti Malkamäki), matkaa Helsinkiin, Senaatintorilla pidettyä marssin pääjuhlaa, jossa puhui Vihtori Kosola ja lopuksi näytetään vielä Uusi Suomi -lehden painokoneita ja lehden mainosviesti "Talonpoikaismarssin aloittamaa isänmaallista herätystyötä jatkaa Uusi Suomi".
Dokumenttielokuva on säilynyt ja nähtävissä Elonetissä.
6131 Towen

6131 Towen (1990 OO3) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – . Pyörähdysaika akselin ympäri on .
Nimetty Tobias C. (Toby) Owenin (s. 1936) kunniaksi.
Sarajevon köysirata

Sarajevon köysirata () on Bosnia ja Hertsegovinan pääkaupunki Sarajevosta sen viereiselle Trebevićvuorelle kulkeva köysirata. Alkuperäinen avattiin vuonna 1956, mutta se tuhoutui Bosnian sodan aikana. Uusi samaa reittiä kulkeva jälleenrakennettu rata avattiin vuonna 2018.
Köysirata.
Sarajevon köysirata alkaa Sarajevon Baščaršijasta vanhassakaupungissa Šahinagića-kadulta kaupungintaloa vastapäätä ja se kulkee kaupungin vieressä olevalle Trebevićvuorelle. Bosnia ja Hertsegovina koostuu kahdesta "entiteetistä". Sarajevo kuuluu Bosnia-Hertsegovinan federaatioon, mutta Trebević Serbitasavaltaan. Köysirata ylittää kahden entiteetin rajan. Rata alkaa 583 metrin korkeudelta merenpinnasta ja päättyy 1160 metrin korkeudelle. Nousua 2070 metrin matkan aikana on 500 metriä. Järjestelmässä on 33 gondolihissiä, jotka kulkevat 5 m/s. Matkaan kuluu noin 7 minuuttia. Radan kapasiteetti on noin 1 200 matkustajaa tunnissa.
Historia.
Trebevićvuori Sarajevon vieressä oli suosittu ulkoilukohde, mutta vuorelle pääsi vain kiipeämällä sen jyrkkiä rinteitä tai käyttämällä pitkää kiertotietä. Matkan helpottamiseksi vuorelle päätettiin rakentaa köysirata, jonka suunnitteli tšekkoslovakialainen František Šup. Köysiradan valmistelutyöt alkivat vuonna 1956 ja rakennustyöt alkoivat vuonna 1958. Köysirata avattiin 3. toukokuuta 1959. Avajaisiin osallistui tuhansia paikallisia ja ensimmäinen gondolihissi vei mukanaan vuoren huipulle kaupungin kommunistisen puolueen päällystöä. Alkuperäisessä järjestelmässä oli kaksi köysirataa, 50 neljän hengen gondolihissiä ja matkaan kului 12 minuuttia. Tunnissa rata saattoi kuljettaa 800 matkustajaa.
Köysirata tuhoutui kokonaan Bosnian sodan Sarajevon piirityksen aikana. Sodan aikana serbijoukot olivat vallanneet Trebevićvuoren ja sillä oli tarkka-ampujien ja kranaatinheittimien asemien ohella miinakenttiä, joita jouduttiin raivaamaan vuosien ajan. Sodan jälkeen köysirata päätettiin kuitenkin rakentaa uudelleen. Hintaa hankkeella oli 8 miljoonaa dollaria, josta puolet lahjoitti bosnialaisen naisen kanssa naimisiin mennyt yhdysvaltalinen lääkäri. Uusi rata kulkee pitkin entisen radan reittiä. Se avattiin 6. huhtikuuta 2018.
Peder Nilsson Jägerhorn

Peder Nilsson Jägerhorn, af Spurila (1410–1494) "Peder, i Hevonpään kartanosta, Paimiosta" oli Ruotsin kuninkaan ritariksi 1400-luvulla aateloitu asemies. Peder Nilsson hevonpää, Jägerhorn af Spurila on suvun ensimmäinen varmana pidetty aatelissuvun perustaja isä, jota voidaan pitää Hevonpään kartanon omistajana. Suku on merkitty Ruotsin ja Suomen aateliskalenteriin.
Suvun perustajana pidetään alkujaan 1160-luvulla vaikuttanutta Rötger Ingesson Jägerhorn, af Spurila, tästä on kuitenkin kirjallisuudessa eriäviä kirjoituksia ja ristiriitaisuuksia, henkilön taustahistoria on jäänyt historian kirjoituksissa osin selvittämättä.
Historia.
Lähteet:
Jägerhorn, af Spurila on luultavasti suomalaista alkuperää, suku liitettiin Ruotsin ritarikuntaan 3.– 4.lokakuuta 1625 numerolla 114. ja rekisteröitiin Suomen ritarihuoneelle 12. tammikuuta 1820 numerolla 5. suku sai takaisin edustusoikeudet Ruotsin ritarihuoneessa 23. marraskuuta 1978. Suku on merkitty aateliskalenterissa yhä elossa olevaksi suvuksi vuonna 2025.
Perhetausta.
Peder Hevonpää (Hevonpään kartanosta), Paimion pitäjässä vaikuttanut kartanonherra. Naimisissa lakimies Klaus Henrikinpoika Horn tyttären, Kerstin (Britta) Klasdotterin kanssa (1450–1494), lapset: Kerstin Pedersdotter Hevonpää, Margareta Pedersdotter ja Krister Pedersson till Hevonpää.
Kadonnutta huvilakulttuuria etsimässä

Kadonnutta huvilakulttuuria etsimässä – Kesänviettoa eteläisen Saimaan rantamilla on Tuula Airion kirjoittama kirja, joka on ilmestynyt vuonna 2025. Teoksessa Airio käy läpi Viipurin läänin Lappeen pitäjän kadonnutta huvila-asutusta. Teos kattaa nykyisin Lappeenrantaan kuuluvien Laihian (ent. Laihala) ja Hartikan kylien huvilakulttuurin. Teoksessa on kuvia ja karttoja. Julkaisu on saanut tukea Suomen tietokirjailijat ry:ltä, Etelä-Karjalan Maataloussäätiöltä ja Karjalaisen Kulttuurin Edistämissäätiöltä.
Teoksen kirjoittaja, taidehistorioitsija ja tietokirjailija Tuula Airio on syntynyt ja kasvanut Lappeen Pontuksella. Hän on aiemmin kirjoittanut kirjan "Lappeen hautausmaa Lepola : Ilmari Wirkkalan 1930-luvun hautausmaaideaali" (2010, ), joka perustuu hänen Helsingin yliopistoon tekemäänsä pro gradu -työhön.
Laihian ja Hartikan vanhalle huvila-alueelle on tehty asemakaavoitusta, jonka mukaan vanhat maisemat kyläteineen tulevat katoamaan, ja siksi niiden kuvaaminen muistoksi jälkipolville on tärkeää. Kylät kuuluvat suunnitelmissa Lappeenrannan tulevaan Laihian kaupunginosaan. Teos perustuu arkistotutkimuksiin, vanhoihin kartta- ja valokuvalöytöihin sekä osin haastatteluin koottuun muistitietoon.
Huvilakausi kesti 1890-luvulta 1940-luvulle. Aluksi tulijat olivat satunnaisia kesävieraita, mutta myöhemmin he rakensivat omia huviloita, joissa jotkut asuivat ympärivuotisesti. Kaakkois-Suomen huviloista on aiemminkin tehty tutkimusta, ja tämä teos täydentää sitä omalta osaltaan.
Huvila-asutusta ennakoi säätyläisten kesänvietto 1890-luvulla Laihian kylän keskellä Laihian talonpoikaistalossa, mitä Airio vertaa nykyajan Airbnb-vuokraukseen, joskin vuokralaiset tulivat koko kesäksi. Talonväki muutti pihapiirin muihin rakennuksiin. Muistoja näistä ajoista on tallentanut kirjoituksiinsa tilan myöhempi isäntä Ferdinand Laihia. Kirjan kansikuvan ottanut Helsingin yliopiston unkarin kielen lehtori Antti Jalava oli ensimmäisiä kesävieraita ja on kirjannut kesiä muistelmiinsa. Muutamia huviloita on edelleen jäljellä, osa ympärivuotisessa käytössä. Huvilakulttuuria taustoitetaan kolmen perheen kertomusten kautta, paitsi lomakuvauksin, myös tarkoin arkistotutkimuksin.
Airio kertoo teoksessa myös sahanomistaja Harry Wahlin arvoviulukokoelmasta. Siitä on jäljellä Stradivarius vuodelta 1702 OP-ryhmän taidesäätiön kokoelmassa, josta sitä lainataan nuorille huippuviulisteille.
Lassi Saressalo huomauttaa arviossaan, että Karjalankannaksen pitsihuviloista on aikojen kuluessa kirjoitettu paljon, ja tässä teoksessa on vuorossa Saimaan rannan huvilaelämä. Teoksen viitekehys rakentuu kansallisen herätyksen varaan. Kun yläluokka vietti aikaa Keski-Euroopan kylpylöissä, varakas keskiluokka halusi rauhoittua maaseudun rauhassa.
Saressalo toteaa, että Airio on säilyttänyt tutkijanotteensa, käyttänyt arkistoja tehokkaasti ja kirjoittaa sujuvasti. Teos on varustettu lähdeviittein, mikä huomaamattomana ei Saressalon mukaan häiritse lukukokemusta.
6604 Ilias

6604 Ilias (1990 QE8) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Nimetty Homeroksen kirjoittaman eepoksen mukaan.
6605 Carmontelle

6605 Carmontelle (1990 SM9) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
6606 Makino

6606 Makino (1990 UF) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
6607 Matsushima

6607 Matsushima (1991 UL2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Lauri Pakarinen

Lauri Pakarinen (s. 1885) oli suomalainen näyttelijä.
Pakarinen kävi 1907–1909 Suomen kansallisteatterin oppilaskoulussa ja tuli sitten näyttelijäksi Kansan Näyttämölle, jossa hän oli lähes kymmenen vuotta. Hän siirtyi sen jälkeen Tampereen Teatteriin. Sittemmin hän esiintyi omilla kiertueillaan ympäri Suomea ja lisäksi oli mukana useilla muidenkin kiertueilla. Pakarinen oli lähinnä koomikko ja esiintyi lukuisissa huvinäytelmissä. Hänen tunnettuja operettiosiaan olivat Ponin "Mustalaisruhtinattaressa" ja Popiel "Puolalaisessa veressä". Draamaosista tunnetuin oli Oswaldin osa Ibsenin näytelmässä "Kummittelijat". Pakarinen vietti 25-vuotistaitelijajuhlaansa maaliskuussa 1936 Helsingissä Balderin salissa. Ohjelmaan kuului lausuntaa ja Arthur Schnitzlerin yksinäytöksinen näytelmä "Viimeiset naamiot", jossa Pakarinen esitti kuolevan sanomalehtimies Rademacherin osan.
Pakarinen esiintyi Matti Luonnon roolissa Kalle Kaarnan vuonna 1936 ohjaamassa elokuvassa "Tee työ ja opi pelaamaan".
Helsingin Sanomat kertoi 4. syyskuuta 1935, että Pakarinen olisi kuollut 50-vuotiaana sydänkohtaukseen. Uutinen paljastui seuraavana päivänä perättömäksi. Sen takana oli ollut Pakarisen veljenä puhelimessa esiintynyt mies.
Ngaúman piiri

Ngaúman piiri, Gaúman piiri tai N’gauman piiri () on Mosambikin Niassan maakunnan länsiosassa sijaitseva aluehallinnon toisen tason piiri. 
Ngaúman piirin naapureina ovat pohjoisessa Chimbunilan, idässä Majunen ja etelässä Mandimban piirit. Lännessä on Malawin valtio. 
Piirin väestöennuste oli 120 973 as. (2023) ja pinta-ala on 2 421 neliökilometriä. Piirin hallintokeskus on Massangulon taajama (vila de Massangulo). Aluekeskus Lichinga sijaitsee piirikeskuksesta linnuntietä noin 70 ja maanteitse 90 kilometriä pohjoisluoteeseen.
Lukutaidottomuus oli piirissä vuosien 2018–2022 tilaston mukaan harvinaisen korkea: 77,3 prosenttia (maakunnan keskiarvo 50,6 %). 
Väestön pääelinkeino on maatalous, ja tärkein maataloustuote on maissi.
6614 Antisthenes

6614 Antisthenes (6530 P-L) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
6616 Plotinos

6616 Plotinos (1175 T-1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Tetraonini

Tetraonini on aitokanojen (Phasianidae) heimoon kuuluva tribus. Se sisältää metsäkanat ja kalkkunat, jotka aiemmin luokiteltiin omiksi heimoikseen (Tetraonidae ja Meleagridae). Molekyylitutkimusten mukaan metsäkanat ja kalkkunat ovat toistensa sisarryhmät, ja ne kuuluvat selvästi aitokanojen heimoon. Tetraonini voidaan määritellä myös suppeasti, jolloin se sisältää vain metsäkanat ilman kalkkunoita.
Kehityshistoria.
Tetraonini ilmestyi luultavasti Pohjois-Amerikassa keskisellä tai myöhäisellä mioseenilla. Vanhimmat varmat fossiililöydöt ovat plioseenilta, mutta varmistamattomia jäänteitä on jo mioseenin alusta. Kalkkunoiden kehityslinja jäi Pohjois-Amerikkaan, kun taas metsäkanojen kehitys jatkui Euraasiassa. Metsäkanat sopeutuivat elämään kylmässä ilmastossa ja kehittyivät useiksi eri lajeiksi samalla kun ilmasto viileni ja taiga levisi etelämmäksi. Osa metsäkanoista palasi myöhemmin Pohjois-Amerikkaan Beringian kautta. Nykyään kalkkunoita on kaksi lajia yhdessä suvussa, kun taas metsäkanoja on 19 lajia yhdeksässä suvussa.
2533 Fechtig

2533 Fechtig (A905 VA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
2534 Houzeau

2534 Houzeau (1931 VD) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Majunen piiri

Majunen piiri () on Mosambikin Niassan maakunnan keskivaiheilla sijaitseva aluehallinnon toisen tason piiri. Piirin väestöennuste oli 50 504 as. (2023) ja pinta-ala on 9 095 neliökilometriä. Piirin hallintokeskus on Malangan kylä tai taajama. Aluekeskus Lichinga sijaitsee linnuntietä 98 kilometriä piirikeskuksesta länteen.
Majunen piirin naapureina ovat lännessä Ngaúman, Chimbunilan ja Muemben, pohjoisessa Mavagon, idässä Marrupan, etelässä Mauan ja lounaassa Mandimban piirit. 
Lukutaidottomuus oli piirissä vuosien 2018–2022 tilaston mukaan korkea: 57,7 prosenttia (maakunnan keskiarvo 50,3 %). 
Väestön pääelinkeinoja ovat maatalous ja kalastus. Keskeisiä tuotteita ovat maissi, riisi, seesami ja kala.